Tuukka Mäntylä

Tuukka Matias Mäntylä (s. 25. toukokuuta 1981 Tampere) on suomalainen entinen jääkiekkopuolustaja. Hän pelasi suurimman osan urastaan SM-liigaa kasvattajaseurassaan Tapparassa, eikä Mäntylä edustanut Suomessa muita seuroja. Hän pelasi SM-liigassa yhteensä 621 runkosarjaottelua tehopistein 50+171=221 ja keräten 757 jäähyminuuttia, sekä 101 pudotuspeliottelua tehopistein 9+22=31 ja keräten 119 jäähyminuuttia. Mäntylä toimi Tapparan kapteenina kaudella 2012–2013 sekä voitti joukkueessa Suomen-mestaruuden vuosina 2003 ja 2016. Hän pelasi urallaan myös viisi kautta Ruotsissa ja viitenä kautena KHL:ssä. Mäntylä myös edusti Suomea kuusissa MM-kilpailuissa voittaen kaksi hopeaa (2007 ja 2014) ja yhden pronssin (2006).

Ura
Mäntylä on Tapparan oma kasvatti ja hän pelasi joukkueessa koko liigauransa. NHL-joukkue Los Angeles Kings varasi Mäntylän viidennellä kierroksella vuonna 2001. Suurimpina saavutuksinaan hänellä on SM-liigan mestaruudet kausilta 2002–2003 ja 2015–2016. Kausina 2003–2005 Mäntylä pelasi Ruotsin Elitserienin Luulajassa, josta hän palasi Tapparaan. Kahden Tampereella vietetyn kauden jälkeen Mäntylä siirtyi takaisin Ruotsiin ja Frölundaan kausiksi 2007–2009.

Mäntylä siirtyi kaudella 2009–2010 takaisin Tapparaan peräti kymmenvuotisella sopimuksella. Sopimuksessa oli pykälä, joka mahdollisti pelaamisen ulkomailla kolmella kaudella. Alkukaudella 2009–2010 Mäntylä sai lukuisia pelikieltoja: hän taklasi Jokereiden Ilmari Pitkäsen, ajeli luistimella päähän Lukon Justin Morrisonia, taklasi Pelicansin Vili Sopasta, tönäisi HPK:n Janne Kolehmaisen vaarallisen näköisesti päin omaa maalivahtia, taklasi HIFK:n Mikko Kurvisen sekä tappeli HIFK:n Ilari Melartin kanssa. Pelikieltojen jälkeen Mäntylä kuitenkin ryhdistäytyi ja oli joukkueensa johtavia pelaajia Tapparan yltäessä aina puolivälieriin asti. Mäntylä teki henkilökohtaisen piste-ennätyksensä 5+19=24.

Mäntylä siirtyi kesken kauden 2011–2012 KHL:n Neftehimik Nižnekamskiin, jossa pelasi 38 ottelua pistein 0+17. Kaudeksi 2012–2013 hän palasi takaisin Tapparaan ja hänet nimettiin myös joukkueen kapteeniksi. Kaudella 2013–2014 hän pelasi jälleen Venäjällä, Metallurg Novokuznetskissa. Mäntylä oli isossa roolissa MM-kisoissa 2014 ja merkkautti tehot 2+3.

Kaudeksi 2014–2015 Mäntylä palasi Tapparaan, josta hän siirtyi marraskuussa KHL-joukkue Amur Habarovskiin.http://www.iltasanomat.fi/khl/art-1288787992459.html  Ilta-Sanomat 30.11.2014 Kauden jälkeen vuoteen 2019 ulottunut sopimus Tapparan kanssa purettiin. Kaudella 2015–2016 Mäntylä pelasi sekä KHL:n Medveščak Zagrebissa että Tapparassa. Kaudeksi 2016–2017 hän siirtyi monikansallisessa KHL-liigassa pelaavaan HC Red Star Kunluniin.

Kesäkuussa 2017 uutisoitiin Mäntylän jatkavan uraansa KHL-seura Jugra Hanti-Mansijskin riveissä. Saman vuoden heinäkuussa ilmoitettiin Mäntylän ja Jugra Hanti-Mansijskin purkaneen sopimuksen yhteisymmärryksessä perhesyiden vuoksi. Pian tämän jälkeen Mäntylän uutisoitiin siirtyvän Ruotsin SHL-liigan Malmö Redhawksiin.

Kaudeksi 2018–2019 Mäntylä palasi kaksivuotisella sopimuksella kasvattajaseuraansa Tapparaan.

Muuta
Mäntylä on pelannut myös rullakiekkoa.

Tilastot
 1997–1998  Tappara  A-SM  2  0  0  0  0  6  0  0  0  4        U18-EM  6  0  1  1  0 1998–1999  Tappara  A-SM  34  5  13  18  42  –  –  –  –  –        U18  6  1  0  1  8 1999–2000  Tappara  A-SM  7  2  5  7  22  5  2  5  7  4        JMM  7  0  3  3  14   Tappara  SM-liiga  43  2  8  10  16  4  0  0  0  0 2000–2001  Tappara  SM-liiga  53  6  14  20  32  10  2  2  4  10        JMM  7  1  4  5  6  2001–2002  Tappara  SM-liiga  56  5  10  15  70  10  2  4  6  8  2002–2003  Tappara  SM-liiga  54  3  19  22  58  15  0  2  2  6  2003–2004  Luleå HF  Elitserien  43  6  10  16  67  5  0  0  0  2        MM  7  0  2  2  0 2004–2005  Luleå HF  Elitserien  48  8  14  22  40  4  1  0  1  4  2005–2006  Tappara  SM-liiga  56  6  16  22  81  4  1   0   1   29        MM  9  0  0  0  8 2006–2007  Tappara  SM-liiga  55  5  16  21  62  5  2  1  3  8        MM  5  0  2  2  2 2007–2008  Frölunda HC  Elitserien  45  1  10  11  46  7  0  3  3  4 2008–2009  Frölunda HC  Elitserien  53  3  17   20  52  11  0  0  0  2 2009–2010  Tappara  SM-liiga  48  5  19  24  145  9  0  2  2  10 2010–2011  Tappara  SM-liiga  57  5  19  24  93  –  –  –  –  – 2011–2012  Tappara  SM-liiga  12  4  7  11  14  –  –  –  –  –   Neftehimik Nižnekamsk  KHL  38  0  17  17  39  –  –  –  –  – 2012–2013  Tappara  SM-liiga  57  3  21  24  71  15  0  8  8  18        MM  10  0  3  3  2 2013–2014  Metallurg Novokuznetsk  KHL  53  4  12  16  32  –  –  –  –  –        MM  10  2  3  5  12 2014–2015  Tappara  SM-liiga  24  1  7  8  12  –  –  –  –  –   Amur Habarovsk  KHL  25  2  4  6  59  –  –  –  –  –        MM  8  0  0  0  0 2015–2016  Medveščak Zagreb  KHL  48  8  10  18  64  –  –  –  –  –  Tappara  SM-liiga  2  2  0  2  2  18  0  2  2  20  2016–2017  Kunlun Red Star  KHL  48  8  10  18  64  4  2  5  7  12 2017–2018  Malmö Redhawks  SHL  50  0  11  11  32  5  0  0  0  0 2018–2019  Tappara  SM-liiga  49  1  12  13  42  11  2  1  3  10 2019–2020  Tappara  SM-liiga  47  2  5  7  55  –  –  –  –  – 5 kautta  yhteensä  KHL  221  24  57  81  250  4  2  5  7  12 14 kautta  yhteensä  SM-liiga  621  50  171  221  757  101  9  22  31  119 5 kautta  yhteensä  Elitserien/SHL  239  18  62  80  237  32  1  3  4  12 

Lähteet

Viitteet

Luokka:Suomalaiset jääkiekkoilijat
Luokka:Suomalaiset rullakiekkoilijat
Luokka:Los Angeles Kingsin varaamat pelaajat
Luokka:Vuonna 1981 syntyneet
Luokka:Elävät henkilöt
Luokka:Seulonnan keskeiset artikkelit